คือฝังยาคุมมาได้จะเดือนแล้วคะ พอฝังยาคุมได้8วันมีเลือดกระปริดกระปรอยนิดนึง ละก้มีอะไรกับแฟนแบบหลั่งในละ ละหลั่งจากนั้นก้มีอะไรกับแฟนในขนาดที่มีเลือดกระปริดกระปรอยตลอด แต่ไม่ทีอาการใดๆร่มนะคะปวดท้องน้อยนิดนึงในช่วงแรกที่ฝัง แต่มีอะไรก็หลั่งในตลอดตอนมีเลือดก้หลั่งใน มีโอกาสท้องไหมคะ
สวัสดีค่ะ หากฝังยาคุมกำเนิดมาได้ 8 วันแล้ว ก่อนที่จะมีเพศสัมพันธ์ ยาฝังคุมกำเนิดก็จะออกฤทธิ์ในการป้องกันการตั้งครรภ์ได้แล้วค่ะ โดยจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์เพียง 0.05% ซึ่งถือว่ามีประสิทธิภาพดีมากส่วนเลือดที่ออกกะปริดกะปรอยหลังจากที่ฝังยาคุมกำเนิดไป น่าจะเป็นผลข้างเคียงของยาฝังคุมกำเนิดได้ หากเลือดที่ออกมีปริมาณไม่มาก ไม่ได้มีปวดท้องน้อยรุนแรง ก็ไม่ได้อันตรายอะไรค่ะ แนะนำควรสังเกตอาการไปก่อน โดยส่วนใหญ่ก็จะค่อยหยุดไหลไปเอง หรืออาจเกิดเลือดออกกะปริดกะปรอยเป็นๆ หายๆ ได้ หรืออาจทำให้ประจำเดือนขาดหายไปก็ได้ค่ะแต่หากเลือดที่ออก ออกนานต่อเนื่องนานหลายสัปดาห์ หรือมีปริมาณมาก แนะนำควรไปพบแพทย์เพื่อพิจารณาให้ยาฮอร์โมนเอสโตรเจนเสริม เพื่อให้เลือดหยุดไหล ป้องกันการเกิดภาวะโลหิตจางตามมาค่ะ